1.โครงสร้างการจัดการ

 กรรมการบริษัทประกอบด้วยคณะกรรมการทั้งหมด 3 ชุด

1.คณะกรรมการบริษัท

รายชื่อคณะกรรมการบริษัท ณ วันที่ 31ธันวาคม 2545

1.  นายชัย โสภณพนิช ประธานกรรมการ

2.  น.พ.ชาญวิทย์ ตันติ์พิพัฒน์ รองประธานกรรมการ

3.  นางลินดา ลีสหะปัญญา กรรมการผู้จัดการ

4.  นายเกียรติ นิตย์ธีรานนท์ กรรมการ

5.  นาง กุลธิดา ศิวยาธร กรรมการ

6.  น.พ.จอน ยังพิชิต กรรมการ

*7. นายชัยรัตน์ คำนวณ กรรมการ

7.  นาย ชอง โท กรรมการ

8.  น.พ.ธนิต เธียรธนู กรรมการ

9.  นายบุญปกรณ์ โชควัฒนา กรรมการ

10. นายบุญเนตร ตันตกิตต์ กรรมการ

11. นายสรดิษ วิญญรัตน์ กรรมการ

12. น.ส. โสภาวดี อุตตโมบล กรรมการ

13. พ.ญ.คุณสวรรยา เดชอุดม กรรมการ

14. น.พ.อนันต์ เตชะเวช กรรมการ

โดย มี น.ส ศุทธินี เตวิทย์ เป็นเลขานุการคณะกรรมการบริษัท

หมายเหตุ

* นายชัยรัตน์ คำนวณ ถึงแก่กรรมเมื่อวันที่ 28 กุมภาพันธ์ 2546

วิธีการลงนามผูกพันบริษัทของกรรมการ

กรรมการสองคนลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น

2.  มีอำนาจในการดำเนินการทำนิติกรรมผูกพันบริษัทคือกรรมการ 2 คน ลงลายมือชื่อร่วมกัน

และประทับตราสำคัญของบริษัท 

3. พิจารณากำหนดและแก้ไขเปลี่ยนแปลงชื่อกรรมการซึ่งมีอำนาจลงลายมือชื่อผูกพันบริษัทในการทำนิติกรรมต่างๆแทนบริษัท พร้อมทั้งกำหนดเงื่อนไข ในการลงลายมือชื่อผูกพันบริษัทของกรรมการดังกล่าว

4. มีหน้าที่ดำเนินการให้บริษัทมีระบบการควบคุมภายในและการตรวจสอบภายในที่มีประสิทธิผล

2. คณะกรรมการตรวจสอบ

1.  น.ส. โสภาวดี อุตตโมบล ประธานกรรมการ

2.  นายสรดิษ วิญญรัตน์ กรรมการตรวจสอบ

3.  น.พ.ชาญวิทย์ ตันติ์พิพัฒน์ กรรมการตรวจสอบ

4.  น.ส ทิวาพร กัณฑาสุวรรณ เลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทฯ มีขอบเขต หน้าที่ ความรับผิดชอบ
และรายงานต่อคณะกรรมการบริษัทฯ ดังต่อไปนี้

1.  ดูแลรายงานทางการเงินของบริษัทให้เป็นไปตามมาตรฐานบัญชีเพียงพอและเชื่อถือได้
    ก่อนนำเสนอต่อคณะกรรมการบริษัท

2.  พิจารณาคัดเลือก และเสนอแต่งตั้งผู้สอบบัญชีของบริษัท พร้อมทั้งค่าธรรมเนียมการสอบบัญชี

3.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ ระหว่างบุคคลที่เกี่ยวโยงกัน

6.  จัดทำรายงานการกำกับดูแลกิจการของคณะกรรมการตรวจสอบรายงานประจำปีของบริษัทซึ่งรายงานดังกล่าวต้องลงนามโดยประธานกรรมการคณะกรรมการตรวจสอบ

7.  ปฏิบัติการอื่นใดตามที่คณะกรรมการบริษัท มอบหมาย

หน้าที่อื่น ๆ

1.  พิจารณางบประมาณ และกำลังคนของสำนักงานตรวจสอบภายใน

2.  ประสานงานกับฝ่ายตรวจสอบภายในของบริษัทเกี่ยวกับ ระบบการควบคุมภายใน
    แผนงานแนวทางตรวจสอบ รวมทั้งประเมินผลการตรวจสอบการดำเนินงานด้านต่าง ๆ
    ของบริษัทตามวิธีการ และมาตรฐานที่ยอมรับโดยทั่วไป

3.  แต่งตั้ง ถอดถอน โยกย้าย หรือเลิกจ้าง ผู้อำนวยการ (หัวหน้าแผนก) ตรวจสอบภายใน

3.คณะกรรมการอิสระ

1.  น.ส. โสภาวดี อุตตโมบล ประธานกรรมการ

นายสรดิษ วิญญรัตน์ กรรมการอิสระ

อำนาจหน้าที่ของคณะกรรมการอิสระ

  1.ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
  ตลอดจนมติที่ประชุมผู้ถือหุ้น

2.ดูแลไม่ให้เกิดความขัดแย้งทางผลประโยชน์ ระหว่างบุคคลที่เกี่ยวโยงกัน

3.ปฏิบัติการอื่นใดตามที่คณะกรรมการบริษัท มอบหมาย

 2.การสรรหากรรมการและผู้บริหาร

  การเลือกตั้งกรรมการของบริษัทให้กระทำโดยที่ประชุมผู้ถือหุ้น
  ทั้งนี้ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมด
    จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ผู้เป็นประธานที่ประชุมเป็นผู้ออกเสียงชี้ขาด

3.ค่าตอบแทนกรรมการ

1.  บริษัทฯ ได้จ่ายค่าตอบแทนกรรมการ สำหรับงวดสิ้นสุดวันที่ 31 ธันวาคม 2545

จำนวน15 รายดังต่อไปนี้

ค่าตอบแทนประจำปีรวม 2,250,000 บาท

ค่าเบี้ยประชุม 645,000 บาท 

รวมทั้งสิ้น 2,895,000 บาท

ค่าตอบแทนกรรมการ :
บริษัทได้กำหนดค่าตอบแทนกรรมการให้อยู่ในระดับที่เหมาะสมและได้มีการขออนุมัติจากผู้ถือหุ้นแล้ว

2. ค่าตอบแทนรวมของกรรมการบริหารและผู้บริหาร จำนวน 8 ราย ประจำปี2545
เป็นจำนวนเงิน 48,084,207 บาท

 ค่าตอบแทนผู้บริหาร : บริษัทได้กำหนดค่าตอบแทนผู้บริหารตามความสามารถโดยผ่านขั้นตอนการอนุมัติตามนโยบายของบริษัท

ลักษณะและประเภทค่าตอบแทน

1. ค่าตอบแทนกรรมการเป็นผลประโยชน์ที่จ่ายให้แก่กรรมการของบริษัทฯตามมาตรา 90
ของพระราช บัญญัติ
บริษัทมหาชนจำกัด(โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่กรรมการบริหาร)

2. ค่าตอบแทนของผู้บริหารเป็นเงินเดือนและผลประโยชน์ที่เกี่ยวข้องที่จ่ายให้แก่ผู้บริหาร

4 .การกำกับดูแลกิจการ

บริษัทได้ปฏิบัติตามหลักการกำกับดูแลกิจการที่ดี 15 ข้อ ตามแนวทางของตลาดหลักทรัพย์ดังนี้

1.นโยบายเกี่ยวกับการดูแลกิจการ

บริษัทมีนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโต
คณะกรรมการบริษัทมีความมุ่งมั่นตั้งใจที่จะปฏิบัติตามหลักการดังกล่าวโดยได้กำหนดนโยบายโดยให้ความสำคัญกับระบบการควบคุมภายในและการตรวจสอบภายใน
กำกับดูแลฝ่ายบริหารให้ดำเนินตามนโยบายของบริษัทอย่างมีประสิทธิภาพ
เพื่อประโยชน์ในระยะยาวต่อผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

2.สิทธิของผู้ถือหุ้น

ในปี 2545 บริษัทมีการประชุมผู้ถือหุ้นทั้งหมด 2 ครั้ง แบ่งเป็นการประชุมสามัญประจำปี จำนวน 1
ครั้ง และการประชุมวิสามัญ 1 ครั้ง โดยการประชุมได้จัดขึ้นที่บริษัท
และบริษัทได้จัดส่งหนังสือนัดประชุมพร้อมทั้งเอกสารประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม ไม่น้อยกว่า 7 วัน
พร้อมทั้งประกาศแจ้งคำบอกกล่าวนัดประชุมในหนังสือพิมพ์ ติดต่อกัน3วัน
ไม่น้อยกว่า3วันก่อนวันประชุม
โดยในแต่ละวาระมีความเห็นของกรรมการประกอบและมีการบันทึกการประชุมถูกต้อง ครบถ้วน
เพื่อให้ผู้ถือหุ้นสามารถตรวจสอบได้ ในปี 2546
บริษัทมีแผนที่จะเริ่มดำเนินการเพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้และจะปรับปรุงข้อมูลการประชุมเพื่อให้มีรายละเอียดมากยิ่งขึ้น

3.สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มโดยเฉพาะความรับผิดชอบต่อสาธารณะและความเป็นพลเมืองสังคม
นับตั้งแต่เปิดโรงพยาบาล ทางโรงพยาบาลบำรุงราษฎร์ได้ให้ความสำคัญต่อสังคมและชุมชนมาตลอด
โรงพยาบาลได้นำระบบการบริหารสิ่งแวดล้อม ISO 14001 มาใช้ในโรงพยาบาล
นอกจากนี้โรงพยาบาลยังมีจริยธรรมในการดูแลรักษาผู้ป่วย พิทักษ์สิทธิผู้ป่วยอย่างเต็มที่
โดยทางโรงพยาบาลมีคณะกรรมการ Ethic Committee ที่จะช่วยดูแลพิทักษ์สิทธิผู้ป่วย
นอกจากนี้โรงพยาบาลยังมีกิจกรรมต่างๆ เพื่อชุมชนอย่างสม่ำเสมอ

4.การประชุมผู้ถือหุ้น

ในการประชุมผู้ถือหุ้นในปี 2545 มีกรรมการเข้าร่วมประชุมทั้งสิ้น 8 ท่าน
โดยประธานในที่ประชุมได้เปิดโอกาสให้ผู้ถือหุ้นมีสิทธิเท่าเทียมกันในการสอบถามและแสดงความคิดเห็นและข้อเสนอแนะต่างๆรวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5.ภาวะผู้นำและวิสัยทัศน์

คณะกรรมการได้ให้ความเห็นชอบในการกำหนด วิสัยทัศน์ ภารกิจ และ กลยุทธ์ เป้าหมาย
แผนธุรกิจ และงบประมาณของบริษัท
ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าสูงสุดให้กับกิจการและความมั่นคงสูงสุดให้กับผู้ถือหุ้น
และนอกจากนี้คณะกรรมการยังได้จัดให้บริษัทมีระบบการควบคุมภายใน และการตรวจสอบภายใน
และมีการประชุมเพื่อติดตามผลในการประชุมคณะกรรมการตรวจสอบและการประชุมคณะกรรมการบริษัท
นอกจากนี้คณะกรรมการบริษัทยังเป็นผู้ที่กำหนดอำนาจหน้าที่ความรับผิดชอบของคณะกรรมการต่างๆ
รวมทั้งมีการสื่อสาร บทบาท หน้าที่ และความรับผิดชอบดังกล่าวต่อกรรมการ และพนักงานโดยทั่วถึง

6.ความขัดแย้งทางผลประโยชน์

คณะกรรมการได้พิจารณารายการที่มีความขัดแย้งทางผลประโยชน์และรายการที่เกี่ยวโยงกันอย่างรอบคอบโดยได้มีการปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนการทำราคากับบุคคลภายนอกและได้เปิดเผยรายละเอียด
มูลค่ารายการ คู่สัญญา เหตุผลความจำเป็น ไว้ในงบการเงิน รายงานประจำปี และแบบ 56-1
แล้ว

7.จริยธรรมทางธุรกิจ

บริษัทมีข้อพึงปฏิบัติเกี่ยวกับจรรยาบรรณของคณะกรรมการ แพทย์และพนักงาน
เพื่อให้ผู้ที่เกี่ยวข้องได้ยึดถือเป็นแนวทางในการปฏิบัติหน้าที่ตามภารกิจของบริษัท
โดยถือเป็นนโยบายการบริหารของบริษัทที่ทุกคนต้องรับทราบรวมถึงบทลงโทษทางวินัยด้วย

8.การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 15 ท่านประกอบด้วย

กรรมการที่เป็นผู้บริหาร 2 ท่าน

กรรมการที่ไม่ได้เป็นผู้บริหาร 10 ท่าน

กรรมการที่เป็นอิสระ 3 ท่าน คิดเป็นร้อยละ 1 ใน 5 ของกรรมการทั้งคณะ
บริษัทมีนโยบายที่จะปรับจำนวนกรรมการที่เป็นอิสระให้ไม่น้อยกว่า 1 ใน 3
ของกรรมการทั้งคณะในปีถัดไป

9.การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

10.ค่าตอบแทนกรรมการและผู้บริหาร

ดูที่หัวข้อ 3 .ค่าตอบแทนกรรมการ

11.การประชุมคณะกรรมการ

คณะกรรมการมีกำหนดการประชุมโดยปกติเป็นประจำทุกวันพุธที่4
ของแต่ละไตรมาสและมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
เลขานุการบริษัทได้จัดหนังสือเชิญประชุมพร้อมวาระการประชุมและเอกสารก่อนการประชุมล่วงหน้า
7 วัน เพื่อให้กรรมการได้มีเวลาศึกษาหาข้อมูลอย่างเพียงพอก่อนเข้าร่วมประชุม
ปกติการประชุมจะใช้เวลาประมาณ 2 ช.ม ในปี 2545
ที่ผ่านมาคณะกรรมการมีการประชุมตามวาระปกติ จำนวน 4 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

ชื่อ ตำแหน่ง การเข้าร่วมประชุม(ครั้ง)

1.นายชัย โสภณพนิช ประธานกรรมการ 4

2.น.พ.ชาญวิทย์ ตันติ์พิพัฒน์ รองประธานกรรมการ 4

3.นางลินดา ลีสหะปัญญา กรรมการผู้จัดการ 4

4.นายเกียรติ นิตย์ธีรานนท์ กรรมการ 0

5.นางกุลธิดา ศิวะยาธร กรรมการ 2

6.น.พ.จอน ยังพิชิต กรรมการ 4

7.นายชัยรัตน์ คำนวณ กรรมการ 2

8.นาย ชอง โท กรรมการ 4

9.น.พ.ธนิต เธียรธนู กรรมการ 4

10.นายบุญปกรณ์ โชควัฒนา กรรมการ 4

11.นายบุญเนตร ตันตกิตติ์ กรรมการ 0

12.นายสรดิษ วิญญรัตน์ กรรมการ 2

13.พ.ญ.คุณสวรรยา เดชอุดม กรรมการ 3

14.นางสาวโสภาวดี อุตตโมบล กรรมการ 4

15.น.พ.อนันต์ เตชะเวช กรรมการ 2

12.คณะอนุกรรมการ

ดูที่หัวข้อ1.โครงสร้างการจัดการ

13.ระบบการควบคุมและการตรวจสอบภายใน

บริษัทได้ให้ความสำคัญกับระบบการควบคุมภายในและการตรวจสอบภายใน
โดยได้จัดตั้งหน่วยงานตรวจสอบภายใน
รายงานผลการดำเนินงานโดยตรงต่อคณะกรรมการตรวจสอบ
มีหน้าที่ดูแลและรับผิดชอบในการให้บริการตรวจสอบ โดยมีวัตถุประสงค์หลักเพื่อสนับสนุน
และส่งเสริมให้มีระบบการควบคุมภายในที่ดีภายในองค์กร เพื่อลดความเสี่ยงในการดำเนินงาน
และเพื่อความมีคุณภาพในระบบงานและในการปฏิบัติงาน โดยมุ่งเน้นถึงความมีประสิทธิภาพ
ประสิทธิผล และมีการใช้จ่ายอย่างระมัดระวัง สมประโยชน์
และรวมถึงการปฏิบัติงานเพื่อให้เป็นไปตามนโยบายและ/หรือความต้องการของผู้บริหาร

14.รายงานของคณะกรรมการ

รายงานความรับผิดชอบของคณะกรรมการต่อรายงานการเงิน

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศที่ปรากฏในรายงานประจำปี
งบการเงินดังกล่าวจะจัดทำขึ้นตามมาตรฐานการบัญชีที่รับรองทั่วไปโดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผล
เพื่อให้มั่นใจว่าข้อมูลทางบัญชีมีการบันทึกอย่างครบถ้วน ถูกต้อง และมีระบบการจัดเก็บรักษาทรัพย์สิน
เพื่อป้องกันการทุจริตหรือเสียหายอย่างมีสาระสำคัญ

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นต่อความเชื่อถือได้ของงบการเงินของบริษัทและบริษัทย่อย ณ วันที่ 31
ธันวาคม 2545

(นาย ชัย โสภณพนิช) (นางลินดา ลีสหะปัญญา)

ประธานกรรมการ กรรมการผู้จัดการ

15.ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานทางการเงินและข้อมูลทั่วไป
โดยได้เผยแพร่ข้อมูลข่าวสารดังกล่าวเพื่อให้ผู้ลงทุนและผู้ที่เกี่ยวข้องได้รับทราบผ่านทางช่องทางและสื่อการเผยแพร่ข้อมูลต่างๆของตลาดหลักทรัพย์และWebsite
ของบริษัท บริษัทยังไม่มีหน่วยงานผู้ลงทุนสัมพันธ์เนื่องจากปริมาณงานที่เกี่ยวข้องยังไม่มากพอ
แต่ผู้ลงทุน หรือผู้ที่สนใจทั่วไปสามารถติดต่อขอข้อมูลได้ที่

โทรศัพท์ 0-2667-1000

Website www.bumrungrad.com

E-mail address :info@bumrungrad.com

5.การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลไปใช้เพื่อประโยชน์ส่วนตนดังนี้

1.ตามข้อบังคับของบริษัท กำหนดให้กรรมการต้องแจ้งให้บริษัททราบโดยไม่ชักช้า
หากมีส่วนได้เสียในสัญญาที่ทำกับบริษัทหรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

2.ผู้บริหารต้องจัดทำและเปิดเผยรายงานการถือหลักทรัพย์ต่อตลาดหลักทรัพย์แห่งประเทศไทยภายในเวลาที่กำหนด

มาตรการลงโทษ หากกรรมการท่านใดฝ่าฝืนมีดังนี้

1.แจ้งด้วยวาจาเพื่อแก้ไข

2.รายงานผู้ถือหุ้นเพื่อพิจารณา

3.ชดใช้ค่าสินไหมทดแทนกรณีเกิดความเสียหาย

4.เปิดเผยให้ กลต.และตลาดหลักทรัพย์ทราบ

6.บุคลากร

จำนวนพนักงานทั้งหมดของบริษัทมีจำนวนทั้งสิ้น 2,217 คน โดยแบ่งตามสายงานหลักดังนี้

ฝ่ายพยาบาล 1,325 คน

ฝ่ายปฏิบัติการพิเศษ 302 คน

ฝ่ายสนับสนุน 590 คน

ผลตอบแทนรวมของพนักงาน

เงินเดือน 252,541,674 บาท

โบนัส 48,577,280 บาท

เงินสมทบกองทุนสำรองเลี้ยงชีพ 9,363,076 บาท

 นโยบายในการพัฒนาพนักงาน

บริษัทฯมีนโยบายในการพัฒนาบุคลากรเพื่อเสริมสร้างทักษะความรู้ความชำนาญของบุคลากร
โดยได้มีการจัดให้มีแผนการฝึกอบรมประจำปีดังนี้

1.การปฐมนิเทศพนักงานใหม่ พนักงานใหม่ทุกคนต้องได้รับการปฐมนิเทศของฝ่าย/แผนก/หน่วยงาน
และฝึกทดลองปฏิบัติในการทำงาน

2.การฝึกอบรมภาคบังคับ เป็นการฝึกอบรมเรื่องที่บุคลากรทุกคนควรทราบ

3.การฝึกอบรมของหน่วยงาน เป็นการฝึกอบรมเพื่อให้เกิดทักษะและความชำนาญ
สำหรับพนักงานแต่ละฝ่าย/แผนก/หน่วยงานโดยมีทั้งการฝึกอบรมทั้งภายในและภายนอกบริษัท

4.การฝึกอบรมเรื่องการบริหาร
เพื่อให้ผู้บริหารมีความรู้ความชำนาญในการบริหารฝ่าย/แผนกของตนอย่างมีประสิทธิภาพ